Unqambothi locansi aluncikile endukwini ewuholokoshoDKT BONGANI NXUMALO | October 3, 2019WONKE umuntu uzazi kunguyena ongungqoshishilizi ekuletheni ucansi oluwunqambothi uma kungenjalo lowo nalowo unephupho locansi oluhlanyisa umlingani wakhe ngendlela angasoze ayikhohlwe.Iningi labantu bakithi unqambothi locansi balulumbanisa ikakhulu nenduku yomuntu wesilisa engena esithweni sowesifazane ishosholoze ize iyofika le emajukujukwini.Uma ungamhlalisa phansi ubuze ukuthi induku kumele ihambe ifike kuphi ngeke akutshele into eqondile.Yikho namhlanje ngithe asiphinde siyibhekisise le ndima ngoba igcina idukise abantu bakithi abaningi abanye baze bagcine bethenga izinsiza abangazazi ukuthi zisebenza zifikephi ngoba bezama ukwenza izinduku zabo zibe zinde ngokwanele.Kule ngosi sesichaze kaningi ukuthi iningi labantu besilisa linezinduku ezinde ngokwanele azidingi kwelulwa.Okushodayo ezindukwini ububanzi obanele obuzokwazi ukuthinta zonke izingxenye zomgudu wocansi kowesifazane ukuze wonke amakhona omgudu ezokwenanela ingoma eyodwa ezonihlanyisa nihayize nobabili nibheke kuvuthondaba olunuthatha lunithi chaphasha ngaphesheya nibambene niyiziswambithi.Kubalulekile ukuthi silokhu sisiphindaphinda lesi sigxivizo ngenxa yokubona kwanda izinhlobonhlobo zezikhangiso, lapho abaphehli abangabadayisi belutha abantu bakithi ngokuthi bayakwazi ukwelula induku ibe yinde.Akugcini lapho ngoba bayafika ngapha nangapha abafowethu bezocela ukwelulelwa izinduku zabo.Alikho ikhambi eliphasile kwezempilo lokwelula induku. Bafowethu musani ukukhohliswa, okwamanje zingane zakwethu alikho leli khambi.Engikwaziyo nenginobufakazi bakho wukuthi ukwethuka, ukuba sengcindezini emqondweni nokungazethembi kwenza induku ifinyele ibe mfishane.Lokhu kusho ngokusobala ukuthi ukuzethemba, ukukhululeka emqondweni, ukukhululekelana nomlingani wakho kuyayikhulula nenduku ithathe ubude bayo bangempela.Isimo engicabanga ukuthi sengeza kakhulu ekungazethembini kwabesilisa ngokocansi yinkinga yokushesha uchithe, abanye baze bakubize ngokuthi ukuba yiqhude.Ukushesha ukhafule kuyelapheka ngokushesha angazi ukuthi yini eyenza abafowethu bangalelaphi leli shobolwana ukuze ukuzethemba kwande futhi kuzinze.Ukufikisana kuvuthondaba kuncike ekutheni umlingani wesilisa angasheshi akhafule lokhu yiqiniso elimsulwa.Pho yini eyenza abesilisa bangayisukumeli le nkinga ngoba iyelapheka?Ucansi luba mnandi ngokulumbana kwemizwa kulabo abaya kulona.Umuntu wesifazane akasheshi avukelwe angene egiyeni njengomuntu wesilisa.Pho owesilisa ufunelani-ke ukuklama indima kuthi kusemnandi kusalilizelwa, umlingani wakho esathi “nakhu ngibamba izulu ngezandla”, wena “bhamu” okwebhelunde lezingane.Ukushesha uchithe kuyelapheka asiyeke ukuzidalela ingcindezi engenasidingo.Sengike ngaphawula ngenhla ukuthi endukwini udinga ububanzi obanele ukuze uthinte ukitaze wonke amakhona, ngisho nacashile omgudu womlingani wakho wesifazane.Sihlale sigcizelela kule ngosi ukuthi ububanzi benduku bulinganiselwa ku-4cm uma ivukelwe, ngenye indlela induku evukelwe akumele idlule kalula kuleli pheshana eligoqelwe ukuzihlanza uma usendlini encane.Ububanzi benduku buyakwazi ukwandiswa uma owesilisa efisa kanjalo.Ekwandisweni kuya ngokuthi owesilisa ufuna ububanzi bande kangakanani kanti uyakwazi ukububuyisela emuva uma engasabudingi lobo bubanzi.Asikhumbule ukuthi ubumnandi bocansi buncike kini nobabili, abuqhamuki kumuntu oyedwa.Kubalulekile ukuthi imizwa yonke edingekayo ocansini, namavungu onke alo ayalingana ukuze konke kuvutheleke nize niyothi chaphasha kuvuthondaba.Yingakho kubalulekile ukuthi induku ibe banzi ukuze ikwazi ukuphephetha zonke izindawana zibe ubuhanguhangu obuzoniwelisa ngobunono obunishiya nifuna impinda.Uma ngikhuluma kanjena angithwesi owesilisa ijoka locansi. Sekukaningi ngigcizelela ukuthi umlingani wakho unendima enkulu okumele ayikhathule.Ukuvulwa kwemilenze uyithi gengelezi kubalekisa lezi zindonga zomgudu okumele zithintwe yinduku kanti imizwa namavungu okwenza ubumnandi akukho lena ekujuleni komgudu wesifazane kodwa kungasekungeneni kwawo.Yingakho sithe unqambothi locansi alwenziwa yinduku ewuholokosho ende kodwa udinga ububanzi bayo obuzokwazi ukuvuthela nxazonke.Asiyeke ukuluthwa ngabadayisi abathi bayakwazi ukwelula induku ibe yinde. Alikabikhona ikhambi elenza lokho. Ububanzi kuphela obandisekayo.* Kuloba uDkt Bongani Nxumalo
